
Előkészítette:	Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!


Martfű Város Önkormányzata a közterületi feladatok hatékonyabb ellátása érdekében utcaseprő gép vásárlását tervezi. A gép használatával a kézi munkaerő egy részét szeretnénk kiváltani. A feladat ellátáshoz szükség van egy biztonságos üzemelésű speciálisan közterület feladat ellátására szolgáló járműre. Több tárgyalás előzte meg az előterjesztést, az új gépek 25 000-50 000e Ft közötti bruttó áron elérhetőek.
A mostani előterjesztés mellé csatolunk egy kisgépet (NILFISK RS 850) melynek a kora 12 év viszont az üzemóra ideje 262 óra. A vételár részét képezik a mellékletben szereplő tartozékok is. Az ára 6 000 000.-Ft+ÁFA összeg. A csatolt gép rendelkezik lombszívó résszel is, mely nagymértékben könnyítené az ilyen típusú munkákat.
A műszaki állapot felméréséhez szakértő segítségét vennénk igénybe, mert önkormányzatunknál erre nincs megfelelő szakember.

Kérem, a Képviselő-testületet engedélyezze a seprőgép vásárlását és az általános tartalék terhére biztosítson bruttó 8 000 000.- Ft keretösszeget a beszerzéshez.

Kérem a Tisztelt Képviselő-testületet, hogy az alábbi határozati javaslat alapján döntsön a jármű beszerzéséről.





Határozati javaslat:

Martfű Város Önkormányzata Képviselő-testületének
…/2019.(……..) határozata

jármű vásárlásra a közterületi feladatok ellátására

Martfű Város Önkormányzatának Képviselő-testülete megtárgyalta az utcaseprő gép vásárlásáról szóló előterjesztést, mely alapján az alábbi döntést hozta:

1. A Képviselő-testület Martfű Város Önkormányzata részére engedélyezi a NILFISK RS 850 utcaseprő gépjármű beszerzését, melyhez bruttó 8 000 000.- Ft összegű előirányzatot biztosít.

2. A gépvásárlást pozitív szakértői vélemény alapján lehet kezdeményezni

3.	A jármű beszerzéséhez szükséges forrást, bruttó 8 000 000.-forintot a Képviselő-testület az 1/2019.(III.1.) önkormányzat 2019. évi költségvetésének megállapításáról szóló rendelet 16. melléklet általános tartaléka terhére biztosítja.

Erről értesülnek:
1.	JNSZ Megyei Kormányhivatal, Szolnok
2.	Valamennyi képviselő, helyben
[bookmark: _GoBack]3.	Martfű Város Önkormányzata Gyermekjóléti és Szociális Szolgáltató Központ 

4.	Martfűi Polgármesteri Hivatal Pénzügyi és Adóügyi Iroda
5.	Martfűi Polgármesteri Hivatal Műszaki Iroda
6.	Irattár


Martfű, 2019. június 03.

											Dr. Papp Antal
											polgármester

